《百一诗 其一 》
两汉·应璩

下流不可处，君子慎厥初。名高不宿著，易用受侵诬。

前者隳官不，有人适我闾。田家无所有，酌醴焚枯鱼。

问我何功德，三入承明庐。所占于此土，是谓仁智居。

文章不经国，筐箧无尺书。用等称才学，往往见叹誉。

避席跪自陈，贱子实空虚。宋人遇周客，惭愧靡所如。

作者简介：（191—252）三国魏汝南人，字休琏。应场弟。博学，以文章显，善为书记。魏文帝、明帝时，历官散骑常侍。齐王曹芳立，稍迁侍中、大将军长史。曹爽执政，多违法度，璩以诗讽之，多切时要。复为侍中，典著作。今存《百一诗》数篇，有辑本《应休琏集》。